|  |
| --- |
| *Komenski_grb_-_barvno* |
| **OBČINA KOMEN** |
| ***Občinski svet*** |
|  |
| Komen 86, 6223 Komen |
| Tel. 05/ 7310 450, fax. 05/ 7310 460 |

Številka: 032-001/2025-

Datum: 9. 2. 2025

# ZAPISNIK

14.redne seje občinskega sveta Občine Komen, ki je bila v sredo, 19. 2. 2025, ob 17.00 uri v Viteški dvorani na gradu Štanjel..

**PRISOTNI**:

**Člani občinskega sveta:**

|  |
| --- |
| Alenka Tavčar, Damjan Grmek, Adrijana Konjedič, Urban Grmek Masič, Stojan Kosmina, Dunja Peric, Jožef Strnad, Goran Živec, Metka Zver, Ivo Kobal, David Zega |

**ODSOTNI: Marko Bandelli, Bojan Žlebnik**

**Občinska uprava:** Tanja Saražin Strnad, Iztok Felicjan (direktor OU)

**Vabljeni:**

* Andrej Prunk (direktor), Vlasta Kukanja in Irena Tomažič (Komunala d.d., Sežana)
* Mezinec Boštjan (poveljnik), Rogelja Blaž (predsednik PGD Komen)

**Ostali prisotni**:

**Predstavniki medijev**: Irena Cunja, RTV SLO (TV in radio Koper)

Seji predseduje mag. Erik Modic, župan. Svetnikom pove, da se seja občinskega sveta snema.

|  |
| --- |
| **Točka 1: Otvoritev seje in ugotovitev sklepčnosti** |

Vse navzoče je pozdravil župan, mag. Erik Modic. Ugotovi, da se seje udeležuje 11 članov občinskega sveta ter da je sklepčnost zagotovljena.

|  |
| --- |
| **Točka 2: Pregled realizacije sklepov in potrditev zapisnika 13. redne seje občinskega sveta z dne 18. 12. 2024** |

Stojan Kosmina:

* poda pripombo na tč. 8: Predlog Odloka o proračunu za leto 2025 - II. branje.

Zapiše se: *Predlog Odloka o proračunu obravnavala tudi Statutarno pravna komisija na seji dne 16. 12. 2024.*

* Poda še pripombo na tč. 13: Vprašanja, pobude, odgovori.

Zapiše se: *Stojan Kosmina opozori, da je to problematiko obravnavala tudi SPK na zadnji seji in se naveže na tč AD6 in AD7 zapisnika in na sklepe, ki jih je SPK sprejela.*

**Ivo Kobal** pripomni, da se pod 13. tč. (vprašanja, pobude, odgovori) v zapisnik vnese njegovo mnenje o dosedanjem poteku priprave OPN.

Zapiše se*: Ivo Kobal pove, da pripravljavec LOCUS in občinski urbanist nista upoštevala nobene pripombe svetnikov pri pripravi novega OPN -ja.*

Župan da na glasovanje

SKLEP št. 1

***Potrdi se zapisnik 13. redne seje občinskega sveta Občine Komen z dne 18. 12. 2024 z upoštevanjem pripomb, ki sta jih podala Stojan Kosmina in Ivo Kobal.***

Prisotnih je 11 članov sveta.

Sklep je bil soglasno, z 11 glasovi ZA, sprejet.

Pred obravnavo naslednje tč. dnevnega reda David Zega županu vroči pisno obvestilo o njegovi izločitvi pri obravnavi tč. 8: *Predlog Sklepa o imenovanju predstavnikov lokalne skupnosti v svetu javnega zavoda Osnovna šola Antona Šibelja – Stjenka Komen, ker je eden izmed kandidatov*  za imenovanje v svet JZ OŠ Komen.

**Točka 3: Določitev in potrditev dnevnega reda**

Člani OS so predlog dnevnega reda prejeli s sklicem seje. Zapisnik KMVVI so prejeli po e-pošti in je priložen gradivu.

Pripombe na tako predlagani DR ni bilo

Na glasovanje je bil dan:

SKLEP št. 2

***Sprejme se tako predlagani dnevni red:***

1. ***Predlog Sklepa o potrditvi Elaborata o oblikovanju cen storitev javne službe ravnanja s komunalnimi odpadki v občinah Sežana, Hrpelje – Kozina, Komen, Divača;***
2. ***Predlog sklepa o nakupa vozila PGD Komen oznake GCGP-1;***
3. ***Seznanitev z aktualnimi investicijami in projekti v Občini Komen;***
4. ***Predlog Sklepa o seznanitvi s pojasnilom Ministrstva za naravne vire in prostor – Geodetske uprave RS glede bonitete zemljišč;***
5. ***Predlog Sklepa o imenovanju predstavnikov lokalne skupnosti v svetu javnega zavoda Osnovna šola Antona Šibelja – Stjenka Komen;***
6. ***Predlog Sklepa o imenovanju skupnega predstavnika občin ustanoviteljic v svet javnega zavoda Kosovelova knjižnica Sežana;***
7. ***Predlog Sklepa o predlaganju kandidata za predstavnika delničarjev občin v Nadzorni svet Komunala Sežana d.d. za mandatno obdobje 2025 – 2029;***
8. ***Predlog Sklepa o predlaganju kandidatke za članico sveta območne izpostave JSKD Sežana;***
9. ***Predlog Sklepa o imenovanju vaškega odbora vaške skupnosti Komen;***
10. ***Vprašanja, pobude, odgovori.***

Prisotnih je 11 članov sveta.

Sklep je bil soglasno, z 11 glasovi ZA sprejet.

**Točka 4:Predlog Sklepa o potrditvi Elaborata o oblikovanju cen storitev javne službe ravnanja s komunalnimi odpadki v občinah Sežana, Hrpelje – Kozina, Komen, Divača**

Andrej Prunk, direktor Komunale Sežana d.d., poda krajšo obrazložitev k predlogu sklepa in navede razloge za oblikovanje novih cen storitev javne službe ravnanja s komunalnimi odpadki.

Ivo Kobal, član Odbora za gospodarstvo, okolje in prostor ter gospodarske javne službe (v odsotnosti predsednika, Bojana Žlebnika), prisotne seznani z mnenjem odbora. Pove, da odbor s predlogom sklepa soglaša.

Župan odpre razpravo.

**Stojan Kosmina**

* ali je mogoče, da med se med odpadki Kostaka nahajajo tudi naši,
* ali obstaja inštitucija, ki preverja cene odvoza odpadkov.

**Andrej Prunk** odgovori, da Komunala Sežana vozi odpadke h Kostaku, zato so vmes po vsej verjetnosti tudi naši. Pove še, da ima Komunala Sežana zaenkrat najugodnejšo ceno odvoza.

**David Zega:**

* Zakaj imajo občine Sežana, Divača, Hrpelje-Kozina, nižjo ceno?

**Irena Tomažič** (Komunala d.d.) odgovori, da gre za razliko v ceni javne infrastrukture. Višino cene oblikuje strošek, ki ga Komunala plačuje občini za najeme površin (ekootokov, zbirnih centrov ipd). Odvisno je, kako se ta strošek prerazporedi na gospodinjstva in gospodarske subjekte-kdo plača več. V Občini Komen večji del plačujejo gospodinjstva, od tu višja cena.

V nadaljevanju **Tomažičeva** odgovori še na vprašanje **Jožefa Strnada**-čemu je pripisati tako veliko razliko med predračunskimi cenami in realizacijo.

**Goran Živec** poda naslednje pobude:

* Ker imamo še vedno odprt odlok o odpadkih, predlaga, da naj občina (do II. obravnave odloka) na informacijskega pooblaščenca naslovi vprašanje, ali obstaja zakonska možnost, da podatke o št. članov gospodinjstev in podjetjih pridobi tudi Komunala sama. Zgolj zaradi ažurnosti postopkov in v izogib vsakokratnim zaprosilom občinam za pridobitev teh podatkov.
* Predlaga preučitev občinskega Odloka o javnem redu in miru ter možnost dodatne klavzule, katera bi redarjem (MIR) omogočila, da lahko preverijo, kateri gospodarski subjekti redno plačujejo storitev odvoza odpadkov in kateri ne.
* Pove, da so nekatere občine postavile precej višje zahteve do storitev, ki jih opravlja Komunala. To posledično pomeni podražitev storitev. Zato predlaga doslednost pri pripravi odloka, ker v tem primeru ne bi smelo iti za poenotenje cen med vsemi občinami.

**Urban Grmek Masič** vpraša, kako je sedaj z odlaganjem tekstila. So predvideni dodatni zabojniki?

**Vlasta Kukanja** pojasni spremembe na področju odlaganja tekstila, ki so začele veljati po novem letu v skladu z zakonodajo EU. Pove, da so bili občani o tem že obveščeni preko raznih medijev, novi zabojniki niso predvideni.

**David Zega in Adrijana Konjedič** menita, da smo že dobro utečeno pot ločevanja odpadkov zapravili. Odkar združujemo plastiko in pločevinke, imamo v zabojnikih spet kaos.

Po zaključeni razpravi je bil na glasovanje dan

SKLEP št. 3

***Občinski svet Občine Komen potrjuje Elaborat o oblikovanju cen storitev javne službe ravnanja s komunalnimi odpadki v občinah Sežana, Hrpelje – Kozina, Komen, Divača iz novembra 2024.***

***Potrdi se predlagana cena izvajanja storitve javne službe ravnanja s komunalnimi odpadki v Občini Komen:***

|  |  |  |  |  |
| --- | --- | --- | --- | --- |
| *Storitev* | *Cena za kg v EUR* | *Vrednost v EUR brez DDV* | *DDV po 9,5% stopnji* | *Vrednost v EUR z DDV-jem* |
| *Zbiranje komunalnih odpadkov-cena storitve* | *0,1819* | *4,76* | *0,45* | *5,21* |
| *Zbiranje komunalnih odpadkov-cena javne infrastrukture* | *0,0089* | *0,23* | *0,02* | *0,25* |
| *Zbiranje bioloških odpadkov* | *0,2366* | *1,02* | *0,10* | *1,12* |
| *Obdelava komunalnih odpadkov* | *0,1156* | *1,08* | *0,10* | *1,18* |
| *Odlaganje komunalnih odpadkov-cena storitve* | *0,1450* | *0,49* | *0,05* | *0,54* |
| *Skupaj na osebo* |  | *7,58* | *0,72* | ***8,30*** |

***Cene določene s tem sklepom pričnejo veljati z dnem 1. 3. 2025. Ta sklep začne veljati naslednji dan po objavi v Uradnem listu RS***

Prisotnih je 11 članov sveta.

Sklep je bil soglasno, z 11 glasovi ZA sprejet.

**Točka 5: Predlog sklepa o nakupa vozila PGD Komen oznake GCGP-1**

Obrazložitev k predlogu sklepa podata predsednik PGD Komen, Boštjan Mezinec in Blaž Rogelja, poveljnik PGD. Svetnike seznanita z nekaterimi tehničnimi podrobnostmi vozila in načini sofinanciranja nakupa.

**Župan** pove, da je nabavi vozila naklonjen, ker se je na Krasu žal že prevečkrat izkazalo, kako pomembno je hitro in profesionalno ukrepanje ob pojavu požarov. Občina je za ta namen že rezervirala del proračunskih sredstev.

Župan odpre razpravo.

**Jožef Strnad** vpraša ali bodo vprašanje delnega sofinanciranja naslovili tudi na vlado RS. Že zaradi obljub o hitri pomoči, ki so bile gasilcem dane ob zadnjih požarih na Krasu.

**Boštjan Mezinec** pove, da so predvideni različni načini financiranja in jih našteje (sredstva iz regionalnega sklada, leasing, požarna taksa, delež iz občinskega proračuna).

**Goran Živec** pove, da se pripravlja nov Zakon o gozdovih, v predlogu katerega pa so črtana vsa sredstva iz naslova Varstvo gozdov pred požari. Predlaga, da občina poda pripombo na predlog zakona.

Na glasovanje je bil dan

SKLEP št. 4

***Občinski svet Občine Komen se je seznanil s Projektom nabave novega gasilskega vozila oznake GCGP-1 s strani PGD Komen.***

***Občinski svet Občine Komen se strinja s Projektom nabave novega gasilskega vozila oznake GCGP-1 in ga podpira in je zato v letu 2025 zagotovil sredstva v proračunu Občine Komen v višini 50.000 EUR na postavki 070326 – Gasilsko vozilo PGD Komen GCGP-1- odplačevanje leasinga.***

***Občinski svet Občine Komen sprejme, da se društvu PGD Komen v proračunih do vključno leta 2031 zagotovi sredstva za redno odplačevanje obveznosti nakupa navedenega vozila v letnem znesku 50.000 EUR.***

Prisotnih je 11 članov sveta.

Sklep je bil soglasno, z 11 glasovi ZA sprejet.

**Točka 6:Seznanitev z aktualnimi investicijami in projekti v Občini Komen**

Župan s pomočjo video predstavitve podrobneje seznani svetnike s potekom trenutnih investicij in z investicijami, ki jih občina načrtuje v bližnji prihodnosti. Predstavi tudi investicije, ki so bile zaključene v l. 2024.

Po zaključeni seznanitvi je potekala krajša razprava in izmenjava mnenj med županom in svetniki. Na vprašanje **Iva Kobala**, kaj je narejeno glede plazovitega terena pod gradom Štanjel, **župan** odgovori, da je občina naročila geološke raziskave, ki bodo podlaga za nadaljnje ukrepanje.

**Točka 7:Predlog Sklepa o seznanitvi s pojasnilom Ministrstva za naravne vire in prostor – Geodetske uprave RS glede bonitete zemljišč**

Uvodno obrazložitev k predlogu sklepa poda župan. Pove, da so vse štiri občine poslale dopis na Ministrstvo za naravne vire in prostor ter na GURS. Občine so odgovor/pojasnilo prejele (dopis vseh štirih občin ter pojasnilo MNVP in GURS so priloženi gradivu).

Župan odpre razpravo

**Goran Živec** pove, da bo KGZS do konca februarja preko Državnega sveta vložila ustavno pritožbo. Z bonitetnimi ocenami ne soglaša niti SKZG RS. Meni, da gre pri tej zadevi s strani GURS-a za veliko mero sprenevedanja, navsezadnje bodo bonitetne ocene vplivale na obračunavanje davka na takšna in drugačna zemljišča. Pove, da je glede te zadeve vložil tožbo na upravno sodišče.

Na glasovanje je bil dan:

SKLEP št. 5

***Občinski svet Občine Komen se je seznanil s pojasnilom Ministrstva za naravne vire in prostor – Geodetske uprave RS glede bonitete zemljišč.***

Prisotnih je 11 članov sveta.

Sklep je bil soglasno, z 11 glasovi ZA sprejet.

**Točka 8: Predlog Sklepa o imenovanju predstavnikov lokalne skupnosti v svetu javnega zavoda Osnovna šola Antona Šibelja – Stjenka Komen**

David Zega pred obravnavo te točke zapusti sejno sobo.

Stojan Kosmina, član KMVVI, prisotne seznani s predlogom sklepa.

Brez razprave je bil na glasovanje dan

SKLEP št. 6

***Občinski svet Občine Komen imenuje v svet javnega zavoda Osnovna šola Antona Šibelja – Stjenka kot predstavnike lokalne skupnosti:***

***- Saro Štrekelj Ličen, Gorjansko 66, 6223 Komen,***

***- Davida Zego, Gorjansko 1, 6223 Komen,***

***- Matjaža Brusa, Sveto 3, 6223 Komen.***

Prisotnih je 10 članov sveta.

Sklep je bil soglasno, z 10 glasovi ZA sprejet.

David Zega se znova pridruži seji.

**Točka 9: Predlog Sklepa o imenovanju skupnega predstavnika občin ustanoviteljic v svet javnega zavoda Kosovelova knjižnica Sežana**

Seznanitev s predlogom poda David Zega, predsednik KMVVI.

Brez razprave je bil na glasovanje dan

SKLEP št. 7

***V svet javnega zavoda Kosovelova knjižnica Sežana se kot skupna predstavnica občin Hrpelje – Kozina in Komen v mandatnem obdobju 2025 – 2029 imenuje Nives Mahne Čehovin, Rodiška 7, 6240 Kozina.***

***Mandat traja 4 leta ter začne teči s prvo, konstitutivno sejo sveta javnega zavoda.***

Prisotnih je 11 članov sveta.

Sklep je bil soglasno, z 11 glasovi ZA sprejet.

**Točka 10: Predlog Sklepa o predlaganju kandidata za predstavnika delničarjev občin v Nadzorni svet Komunala Sežana d.d. za mandatno obdobje 2025 – 2029**

Jožef Strnad, predlagani kandidat za predstavnika v NS Komunale d.d. Sežana, začasno zapusti sejo.

Seznanitev s predlogom poda David Zega, predsednik KMVVI.

Razprave ni bilo, na glasovanje je bil dan

SKLEP št. 8

***Občinski svet Občine Komen predlaga Skupščini Komunala Sežana d.d., da v Nadzorni svet delniške družbe kot predstavnika delničarjev občin Divača, Hrpelje – Kozina, Komen in Sežana za mandatno obdobje 2025 - 2029 izvoli Strnad Jožefa, Komen 30, 6223 Komen.***

Prisotnih je 10 članov sveta.

Sklep je bil soglasno, z 10 glasovi ZA sprejet.

Po zaključenem glasovanju se Jožef Strnad znova pridruži seji.

**Točka 11: Predlog Sklepa o predlaganju kandidatke za članico sveta območne izpostave JSKD Sežana**

Seznanitev s predlogom poda David Zega, predsednik KMVVI.

Brez razprave je bil na glasovanje dan

SKLEP št. 9

***Občinski svet Občine Komen predlaga, da se v svet območne izpostave Javnega sklada Republike Slovenije za kulturne dejavnosti Sežana kot predstavnica Občine Komen imenuje Silvestra Grižnik Kačič, Coljava 27, 6223 Komen.***

Prisotnih je 11 članov sveta.

Sklep je bil soglasno, z 11 glasovi ZA sprejet.

**Točka 12: Predlog Sklepa o imenovanju vaškega odbora vaške skupnosti Komen**

Krajšo obrazložitev k predlogu sklepa poda župan.

Brez razprave je bil na glasovanje dan

SKLEP št. 10

***V vaški odbor vaške skupnosti Komen se za mandatno obdobje občinskega sveta Občine Komen 2022 – 2026 imenujejo naslednji člani:***

* ***Jožef Strnad, Komen 30, 6223 Komen,***
* ***Primož Gustinčič, Divči 1b, 6223 Komen,***
* ***Vasja Furlan, Divči 11, 6223 Komen,***
* ***Iris Žvanut, Komen 165, 6223 Komen,***
* ***Darko Žiberna, Komen 132c, 6223 Komen.***

***Predsednika in tajnika vaškega odbora imenujejo člani vaškega odbora izmed sebe na prvi sklicani seji.***

Prisotnih je 11 članov sveta.

Sklep je bil soglasno, z 11 glasovi ZA sprejet.

**Točka 13: Vprašanja, pobude, odgovori**

**Metka Zver** pove, da je podrobno preučila zastopanost ženskih kvot v članstvu vaških odborov občine Komen. Razočarana je nad ugotovitvijo, kako malo je žensk članic (skupno samo 8). Meni, da se, že glede na zastopanost žensk v parlamentu in v ostalih državnih inštitucijah, da nekaj ukreniti tudi v ožjem lokalnem prostoru.

**Stojan Kosmina**, član SPK, pove, da je komisija to problematiko večkrat obravnavala. Našteje ključne probleme, ki se pojavljajo pri imenovanjih VO (premalo zainteresiranosti, nesklepčnosti zaradi premajhnih udeležb na zborih občanov, problematične sorodstvene vezi itd…). Pove še, da se 82% slovenskih občin poslužuje istega načina imenovanj v vaške odbore kot občina Komen.

**David Zega, Jožef Strnad** **in Adrijana Konjedič** replicirajo Metki Zver (ženske spolne kvote na lokalnem nivoju so večni problem, posamezne liste, tudi za občinski svet, je težko sestaviti, kandidatk skoraj ni, zainteresiranosti za ta mesta ni).

**Metka Zver** z navedenimi argumenti ne soglaša in znova pozove vse prisotne, da nekaj ukrenejo, da se stanje zastopanosti žensk izboljša.

**Goran Živec** zastavi naslednja vprašanja:

* Ob predstavitvi projekta nadgradnje vodovoda na 12.redni seji OS dne 27.11.2024 je bilo obljubljeno, da se bo formirala delovna skupina, ki bo preučila učinek investicije na ceno, ki jo bodo plačevali uporabniki. In da bom vključen, a se do sedaj ni zgodilo nič. Kaj je na tem?

**Župan** odgovori, da so se izhodišča za pripravo skupnega projekta povezovanja vodovodov Rižanskega, Kraškega in Postojnskega ter Ilirskobistriškega vodovoda med tem časom popolnoma spremenila in podrobno pojasni vzroke in razloge, zakaj zadeva začasno miruje.

**Goran Živec** nadaljuje:

* Na 11.seji Odbora za gospodarstvo 16.12. 2024 je bilo s strani direktorja Locus in ge. Nardin obljubljeno, da naj bi marca bila še enkrat javna razgrnitev tehnične posodobitve OPN, ali to še drži?

**Župan:** najprej je potrebno izvesti evidenčni postopek popravka tehnične posodobitve, enkrat do konca pomladi.

**Goran Živec:**

* Kaj je s spremembo poslovnika občinskega sveta glede snemanja in glede števila sej? Predlagam, da se v poslovnik vnese možnost, da se opravlja hibridne seje občinskega sveta in odborov.
* Prosim, da se na moja vprašanje glede dogajanja na parc.št.1678/31, k.o.2423 Gabrovica (pred hišo Gabrovica 14), vprašanje poslano dne 18.11.2024 in dodatno 9.2.2025, vključi v zapisnik seje OS in do naslednje seje pripravi pisni odgovor.

**Župan** pove, da bo občina pripravila pisni odgovor.

**Jožef Strnad:**

* Vpraša, ali bo izpostava Upravne enote v Komnu sploh še delovala, se kaj ve?
* Kako bo s podajanjem in upoštevanjem predlogov na OPN s strani vaških odborov?
* Kako je s problematiko kadrov na občini, na ORI? Kadri odhajajo, nastaja »prazen« prostor, ki traja običajno nekaj mesecev in v tem času nastane velik kadrovski manko.

**Župan:**  Dogovor z UE že poteka, vztrajali bomo, da enota UE v Komnu znova zaživi. Pojasni, zakaj postopki za zaposlitev novih kadrov potekajo tako dolgo.

**Ivo Kobal** poda pojasnilo o preteklem delu Odbora za gospodarstvo, okolje in prostor ter gospodarske javne službe in prisotne seznani z nekaterimi priporočili odbora glede pospešitve postopkov priprave OPN.

**Ivo Kobal** nadaljuje:

* Ali se kaj dela na ureditvi SZ dela vedute gradu Štanjel? Pove, da je že večkrat dal pobudo, da se ta del izčisti, ker je pogled na ta del štanjelski del gradu skoraj onemogočen zaradi zaraščenosti.
* Kako se obračunava komunalni prispevek ob upoštevanju odmika gradnje 4m od sosedove meje? Ali se obračunava glede na dejanski tloris, ki ga bo stavba pokrivala ali na velikost celotne parcele.

**Iztok Felicjan**, direktor OU, odgovori: KP se obračuna glede na gradbeno parcelo, glede na bruto tlorisno površino gradbene parcele in glede na namembnost objekta. Tako določa občinski odlok, ki je pripravljen v skladu z zakonodajo.

**Adrijana Konjedič** ponovno opozori na odslužene, neugledne in moteče table ob občinskih cestah, ki ne služijo več svojemu namenu. Vpraša, kdaj bo dokončno urejeno parkiranje ob zdravstveni postaji Komen in ali je predviden še kak dodatni prehod za pešce v Komnu.

**David Zega:**

* Kaj bo s kosovnim materialom/smetmi, ki so ostale na parcelah pred Gorjanskim po umiku večjega tropa drobnice s tega območja.
* V kakšni fazi je projekt izgradnje wc-jev in slačilnic in ureditev oz. umiritev prometa pred Gorjanskim.

**Župan** odgovori, da je »projekt slačilnic« v fazi pridobivanja dokumentacije, za ureditev pločnika ob državni cesti ob kalu Gorjansko je potrebno izdelati elaborat, ker gre za državno cesto, hitrost prometa bo v kratkem nadzorovana s prenosnimi radarji s strani MIR.

**Metka Zver** predlaga, da občina za potrebe vrtnarsko vzdrževalnih del v Ferrarijevem vrtu nabavi ustreznejše vozilo, ker je to, ki ga vrtnar poseduje trenutno, zelo glasno in moteče za turiste in vaščane.

**Urban Grmek Masič** vpraša ali so kakšne spremembe glede obračunavanja provizij na bankomatu v Štanjelu.

**Župan** odgovori, da bodo podatki dosegljivi konec koledarskega leta.

Seja se je zaključila ob 19.15. uri.

|  |  |
| --- | --- |
|  |  |
| Zapisala:  Tanja Saražin Strnad | **mag. Erik Modic,**  **župan** |